wannaphong/clean_thaiwikipedia huggingface dataset:
# ธงชาติเบลเยียม
ธงชาติเบลเยียมเป็นธงสามสีสามแถบรูปสี่เหลี่ยมผืนผ้า พื้นธงแบ่งเป็นแถบสีดำ สีเหลือง และสีแดง เรียงตามแนวตั้งจากซ้ายไปขวา แต่ละแถบมีความกว้างเท่ากัน ลักษณะของธงดังกล่าวนี้ได้รับอิทธิพลจากธงชาติฝรั่งเศส ส่วนสีธงได้มาจากสีประจำอาณาจักรดยุคแห่งบราบองต์ดังปรากฏว่า เมื่อเกิดเหตุการณ์จลาจลอันนำไปสู่การปฏิวัติเบลเยียมเพื่อเรียกร้องเอกราชจากเนเธอร์แลนด์ในปี พ.ศ. 2373 กองกำลังรักษาดินแดนของเบลเยียมได้ใช้เครื่องแบบเป็นสีดำ สีเหลือง และ สีแดง ซึ่งเป็นสีของราชรัฐบาร์บองต์ในการรบ จึงกลายเป็นที่มาของสีที่ใช้ในธงชาติเบลเยียมในทุกวันนี้ สำหรับสัดส่วนของธงชาติที่ใช้มีสองอย่าง คือ กว้าง 2 ส่วน ยาว 3 ส่วนอย่างหนึ่ง สำหรับใช้เป็นธงพลเรือน และ กว้าง 13 ส่วน ยาว 15 ส่วนอย่างหนึ่ง สำหรับใช้ในราชการ และ กองทัพ ซึ่งสัดส่วนธงอย่างหลังนี้ไม่มีที่มาในการใช้ที่ชัดเจน

ธงสามสี ดำ-เหลือง-แดงนี้ ได้ประกาศใช้เป็นธงชาติเบลเยียมอย่างเป็นทางการเมื่อวันที่ 23 มกราคม พ.ศ. 2374 ภายหลังจากที่เบลเยียมประกาศเอกราชจากเนเธอร์แลนด์สำเร็จไม่ถึง 1 ปี โดยธงแบบที่ปรากฏเมื่อแรกประกาศใช้นั้นเป็นลักษณะธงสามแถบแนวนอน เพื่อเป็นเครื่องหมายระลึกถึงธงอันเป็นสัญลักษณ์ของการปฏิวัติบาร์บองซอนน์ในปี พ.ศ. 2332  ภายหลังจึงได้แก้ไขให้เป็นธงสามแถบแบบแนวตั้ง เพื่อหลีกเลี่ยงความคล้ายคลึงกับธงชาติเนเธอร์แลนด์ซึ่งเป็นชาติที่เคยปกครองเบลเยียมมาก่อน

 การออกแบบ และ ค่าระดับสี 
อัตราส่วนของธงชาติอย่างเป็นทางการ มีความกว้าง 2.60 เมตร ยาว 3 เมตร, ในอัตราส่วน 13:15. แถบแนวตั้งขนาดเท่ากัน พื้นสีดำ สีเหลือง สีแดง. โดยสีเหลืองของเบลเยียมนั้นมีโทนสีที่อ่อนกว่าสีเหลืองทองของธงชาติเยอรมนี ที่เรียกว่าธงดำ-แดง-ทอง.

Colour schemeสีดำ สีเหลืองสีแดง Pantone Black Yellow 115 Red 32 CMYK 0-0-0-100 0-8.5-79-0 0-94-87-0 RGBConverted from CMYK using an online colour converter . 0-0-0 255-233-54 255-15-33 Hexadecimal #000000 #FFE936 #FF0F21
# 110
110 (หนึ่งร้อยสิบ) เป็น จำนวนธรรมชาติ อยู่ถัดจาก 109 (หนึ่งร้อยเก้า) และอยู่ก่อนหน้า 111 (หนึ่งร้อยสิบเอ็ด)

 ความหมาย 
 110 เป็นเลขอะตอมของ ดาร์มสตัดเทียม
# 111
111 (หนึ่งร้อยสิบเอ็ด) เป็น จำนวนธรรมชาติ อยู่ถัดจาก 110 (หนึ่งร้อยสิบ) และอยู่ก่อนหน้า 112 (หนึ่งร้อยสิบสอง)

 ความหมาย 
 111 เป็นเลขอะตอมของ เรินต์เกเนียม
 บ้านเลขที่ 111
# 112
112 (หนึ่งร้อยสิบสอง) เป็น จำนวนธรรมชาติ อยู่ถัดจาก 111 (หนึ่งร้อยสิบเอ็ด) และอยู่ก่อนหน้า 113 (หนึ่งร้อยสิบสาม)

 ความหมาย 
 112 เป็นเลขอะตอมของ โคเปอร์นิเซียม
 มาตรา 112 แห่งประมวลกฎหมายอาญา ความผิดต่อองค์พระมหากษัตริย์ไทย
# สาโท
alt=devanom.com|thumb|สาโทไทยแบบร่วมสมัยที่มีการพัฒนาและปรับปรุงกระบวนการผลิตให้มีความทันสมัยและมีมาตรฐานมากยิ่งขึ้น
สาโท หรือ น้ำขาว คือ สุราแช่ประเภทหนึ่ง ทำจากข้าวชนิดต่างๆ ที่ผ่านการหมักด้วยลูกแป้ง หรือเชื้อราและยีสต์ เพื่อเปลี่ยนแป้งในข้าวให้เป็นแอลกอฮอล์ โดยสาโทที่ผ่านกระบวนการหมักแล้วจะมีแรงแอลกอฮอล์ไม่เกิน 15 ดีกรี 

สาโทเป็นเครื่องดื่มประเภทแอลกอฮอล์ชนิดไวน์ข้าว (Rice Wine) ที่ไม่ผ่านกระบวนการกลั่น ถ้านำไปกลั่นก็จะได้เป็นเหล้าขาว นิยมผลิตกันในประเทศแถบภูมิภาคเอเชีย อาทิ จีน,เกาหลี,ญี่ปุ่น และไทย โดยจะมีชื่อเรียกต่างกันไป การทำเหล้า หมักเหล้า สาโท สุรา
thumb|สาโทไทยแบบร่วมสมัย ที่มีการพัฒนาและปรับปรุงกระบวนการผลิตให้มีความทันสมัยและมีมาตรฐานมากยิ่งขึ้น
กระบวนการผลิตสาโทเริ่มจากการนำข้าวเหนียวมาแช่น้ำและนึ่งให้สุก จากนั้นนำข้าวเหนียวมาผสมกับ “ลูกแป้ง” ซึ่งเป็นหัวเชื้อที่มีจุลินทรีย์ที่จะช่วยในการหมัก ทำให้เกิดการเปลี่ยนแป้งในข้าวเหนียวเป็นน้ำตาล และในขั้นตอนถัดไป จุลินทรีย์เหล่านี้จะเปลี่ยนน้ำตาลเป็นแอลกอฮอล์ ส่งผลให้เกิดรสชาติที่หวานและมีกลิ่นหอมอ่อน ๆ ของข้าว

ในประเทศไทยนั้นจะนิยมผลิตสาโทเพื่อเป็นเครื่องดื่มในเทศกาล งานเลี้ยงต่างๆ ซึ่งสาโทที่ผลิตจะมีรสหวาน เพราะกระบวนการหมักยังไม่สิ้นสุด และจะเก็บไว้ไม่ได้นาน แต่บางพื้นที่จะหมักจนน้ำใสและมีตะกอน ซึ่งจะได้แรงแอลกอฮอล์สูงขึ้นจนสามารถเก็บไว้ได้นานขึ้น หรือนำไปกลั่นเป็นเหล้าขาว
# 113
113 (หนึ่งร้อยสิบสาม) เป็น จำนวนธรรมชาติ อยู่ถัดจาก 112 (หนึ่งร้อยสิบสอง) และอยู่ก่อนหน้า 114 (หนึ่งร้อยสิบสี่)

 ความหมาย 
 113 เป็นเลขอะตอมของ นิโฮเนียม
 ซอยที่ 113 ของถนนสุขุมวิท มีอีกชื่อว่า ซอยวัดด่านสำโรง
# 114
114 (หนึ่งร้อยสิบสี่) เป็น จำนวนธรรมชาติ อยู่ถัดจาก 113 (หนึ่งร้อยสิบสาม) และอยู่ก่อนหน้า 115 (หนึ่งร้อยสิบห้า)

 ความหมาย 
 114 เป็นเลขอะตอมของ ฟลีโรเวียม
# 115
115 เป็น จำนวนธรรมชาติ อยู่ถัดจาก 114 (หนึ่งร้อยสิบสี่) และอยู่ก่อนหน้า 116 (หนึ่งร้อยสิบหก)

 ความหมาย 
 115 เป็นเลขอะตอมของ มอสโกเวียม
# 117
117 เป็น จำนวนธรรมชาติ อยู่ถัดจาก 116 (หนึ่งร้อยสิบหก) และอยู่ก่อนหน้า 118 (หนึ่งร้อยสิบแปด)

 ความหมาย 
 117 เป็นเลขอะตอมของ เทนเนสซีน
# 116
116 เป็น จำนวนธรรมชาติ อยู่ถัดจาก 115 (หนึ่งร้อยสิบห้า) และอยู่ก่อนหน้า 117 (หนึ่งร้อยสิบเจ็ด)

 ความหมาย 
 116 เป็นเลขอะตอมของ ลิเวอร์มอเรียม
# 118
118 เป็น จำนวนธรรมชาติ อยู่ถัดจาก 117 (หนึ่งร้อยสิบเจ็ด) และอยู่ก่อนหน้า 119 (หนึ่งร้อยสิบเก้า)

 ความหมาย 
 118 เป็นเลขอะตอมของ ออกาเนสซอน
# ไตรโกล
ไตรโกล (Trigoal) คือการแข่งขันฟุตบอลลักษณะหนึ่งในประเทศไทย โดยสนามฟุตบอลมีลักษณะเป็นรูปสามเหลี่ยม

ไตรโกลเป็นการแข่งขันกีฬาแนวใหม่ที่มีผู้เล่นในขณะเดียวกัน 3 ทีมในสนามเดียวกัน  โดยสนามมีลักษณะคล้ายกับสามเหลี่ยมด้านเท่า และมีผู้ชนะเพียงทีมเดียว ทีมที่ได้คะแนนอันดับสองและอันดับสามถือเป็นผู้แพ้เหมือนกัน  ไตรโกลนั้นมีรูปแบบการเล่นหลายรูปแบบ เช่น ไตรโกลฟุตบอล, ไตรโกลวอลเลย์บอล, ไตรโกลบาสเกตบอล เป็นต้น

 ไตรโกลฟุตบอล 
สร้างสรรค์และคิดค้นครั้งแรกโดย นายเฉลิมเกียรติ เลาหัตถพงษ์ภูริ ในปี พ.ศ. 2546 และปรากฏในหนังสือนวนิยายแนววิทยาศาสตร์ ชื่อ ID.FORCE (ข้อมูลบรรณานุกรมของหอสมุดแห่งชาติ ISBN 974-91234-1-7) ต่อมาในปลายปี พ.ศ. 2546 ได้มีการทดลองเล่นโดยชักชวนนักศึกษามาทดสอบและสอบถามความคิดเห็นเพื่อปรับปรุงให้แข่งขันได้ดีขึ้น พร้อมทั้งถ่ายวิดีโอเก็บข้อมูลต่างๆ ไว้เพื่อการวิจัยต่อไป ต่อมาในปี พ.ศ. 2550 ได้มีการจดลิขสิทธิ์ไตรโกลเสร็จสมบูรณ์ ตามลิขสิทธิ์ทะเบียนข้อมูลเลขที่ ว.8483 "สนามไตรโกล"

 การวัดผล 
ผู้แข่งขันแต่ละทีมจะต้องทำประตูทีมอื่นอีก 2 ทีมให้ได้มากที่สุด พร้อมกับป้องกันไม่ให้ทีมอื่นทำประตูฝั่งตน โดยทีมที่มีผลต่างสูงสุดระหว่างประตูที่ทำได้และประตูที่เสีย จะเป็นผู้ชนะเพียงหนึ่งเดียว อีก 2 ทีมที่เหลือจะเป็นผู้แพ้เหมือนกัน กรณีที่มี 2 ทีมหรือ 3ทีมเสมอกันจะหาผู้ชนะตามวิธีการที่กำหนดเฉพาะในการแข่งขันแต่ละนัด เช่น ต่อเวลา, วัดผลแบบ head to head, ลูกจุดโทษ

เช่น ถ้ามีทีมแข่งขันคือ ทีม A, ทีม B และทีม C ทีม A ซึ่งมีผลต่างระหว่างประตูที่ได้และประตูที่เสียสูงที่สุดจะเป็นผู้ชนะ ส่วนทีม B และทีม C จะเป็นผู้แพ้เหมือนกันทั้ง 2 ทีม

 แหล่งข้อมูลอื่น 
 ไตรโกล
# มารยาท กระแสสินธุ์
มารยาท โรเลต์-แอนเดรียน  หรือ มารยาท กระแสสินธุ์ (19 มกราคม พ.ศ. 2475 – 12 มิถุนายน พ.ศ. 2548)  เป็นนักเขียนนวนิยายอีโรติกที่มีชื่อเสียง สัญชาติไทย-ฝรั่งเศส เจ้าของนามปากกา เอมมานูแอล อาร์ซ็อง  ซึ่งถูกนำมาสร้างเป็นภาพยนตร์ชุด เอมมานูแอล  ต่อมาอีกหลายตอน นับเป็นภาพยนตร์ชุดอีโรติกที่มีชื่อเสียงที่สุด

 ประวัติ 
มารยาท กระแสสินธุ์ เติบโตที่จังหวัดพระนคร บิดาชื่อขุนพิพิธวิรัชชการ (วงศ์ กระแสสินธุ์) ชาวอำเภอหัวหิน จังหวัดประจวบคีรีขันธ์ กับลำจวน พิพิธวิรัชชการ (สกุลเดิม อยู่อำไพ) ชาวอำเภอศรีราชา จังหวัดชลบุรี มีพี่สาวคนหนึ่งชื่อ วาสนา กระแสสินธุ์ (พ.ศ. 2473–2538) ผู้เป็นแบบให้กับนวนิยาย ปริศนา พระนิพนธ์ในพระเจ้าวรวงศ์เธอ พระองค์เจ้าวิภาวดีรังสิต 

มารยาทสมรสกับหลุยส์-ฌาคส์ โรเลต์-แอนเดรียน สามีนักการทูตชาวฝรั่งเศส ตั้งแต่อายุ 16 ปี เธอได้นำประสบการณ์ทางเพศของตน มาเขียนเป็นนวนิยายอีโรติก วางจำหน่ายในฝรั่งเศสตั้งแต่ พ.ศ. 2502 โดยไม่ได้ระบุชื่อผู้เขียน ต่อมาเมื่อนวนิยายเป็นที่นิยม จึงได้ระบุนามแฝง "เอมมานูแอล อาร์ซ็อง" ในการตีพิมพ์ครั้งต่อมา

แหล่งข้อมูลอื่น
# จอห์น คาแซล
จอห์น ฮอลแลนด์ คาแซล (12 สิงหาคม ค.ศ. 1935 - 12 มีนาคม ค.ศ. 1978)  เป็นนักแสดงชาวอเมริกันเชื้อสายอิตาลี เคยได้รับการเสนอชื่อเข้าชิงรางวัลลูกโลกทองคำ  และประสบความสำเร็จเป็นช่วงสั้นๆ ในทศวรรษ 1970

จอห์น คาแซล เกิดที่เมืองบอสตัน รัฐแมสซาชูเซตส์ บรรพบุรุษเป็นชาวอิตาลีที่อพยพมาจากเกาะซิซิลี เมื่อทศวรรษ 1890 เขาเริ่มศึกษาวิชาการแสดงที่วิทยาลัยโอเบอร์ลิน และวิทยาลัยบอสตัน  เขาใช้ชีวิตวัยรุ่นสนิทสนมกับอัล ปาชิโน ขณะทำงานเป็นพนักงานส่งของที่บริษัทน้ำมัน สแตนดาร์ดออยล์ Unfortunate Son: Remembering John Cazale's big-screen brilliance  Bruce Fretts, Entertainment Weekly, issue #696-697 Feb 21, 2003 และเริ่มการแสดงละครเวทีร่วมกัน ทั้งคู่ได้ร่วมงานกันในเวลาต่อมาในภาพยนตร์ 3 เรื่อง คือ เดอะก็อดฟาเธอร์ (1972),  เดอะก็อดฟาเธอร์ ภาค 2 (1974) และ Dog Day Afternoon (1975)

คาแซลพบกับเมริล สตรีป ระหว่างการแสดงละครเวทีในปี ค.ศ. 1976 และหมั้นกัน ขณะนั้นเธอยังเป็นนักแสดงเล็ก ๆ ไม่มีชื่อเสียง ทั้งคู่ได้ร่วมงานกันในภาพยนตร์เรื่อง เดอะ เดียร์ฮันเตอร์ เมริล สตรีป รับแสดงภาพยนตร์เรื่อง เดอะ เดียร์ฮันเตอร์ เมื่อจะได้อยู่ใกล้ชิดกับคาแซลในระหว่างการถ่ายทำ   กำกับโดยไมเคิล ชิมิโน ซึ่งเป็นภาพยนตร์เรื่องสุดท้ายในชีวิตการแสดงของคาแซล  เขาได้รับการวินิจฉัยว่าป่วยเป็นโรคมะเร็งกระดูกก่อนเริ่มการถ่ายทำไม่นาน ผู้กำกับจึงกำหนดคิวการถ่ายทำฉากที่คาแซลต้องร่วมแสดงก่อน  หลังจากการถ่ายทำส่วนของคาแซลเสร็จได้ไม่นาน จอห์น คาแซล ก็เสียชีวิตเมื่อวันที่ 12 มีนาคม ค.ศ. 1978 อายุ 42 ปี

จอห์น คาแซล มีผลงานแสดงภาพยนตร์เพียง 5 เรื่อง รวมทั้งเรื่องที่ 6 คือ เดอะก็อดฟาเธอร์ ภาค 3 ซึ่งออกฉายในปี ค.ศ. 1990 หลังจากเขาเสียชีวิตไปแล้ว 12 ปี โดยนำฟุตเตจเก่าที่เคยถ่ายไว้กลับมาตัดต่อใหม่ ภาพยนตร์ที่คาแซลร่วมแสดง ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยมทั้ง 6 เรื่อง เป็นนักแสดงเพียงคนเดียวที่ยึดถือสถิตินี้ Enough Academy Awards Trivia to Choke a Donkey

 ผลงาน 
 The Godfather (1972)
 The Conversation (1974) - ได้รับการเสนอชื่อเข้าชิงรางวัลลูกโลกทองคำ
 The Godfather: Part II (1974)
 Dog Day Afternoon (1975)
 The Deer Hunter (1978)
 The Godfather: Part III (1990)
# 120
120 เป็น จำนวนธรรมชาติ อยู่ถัดจาก 119 (หนึ่งร้อยสิบเก้า) และอยู่ก่อนหน้า 121 (หนึ่งร้อยยี่สิบเอ็ด)

 ความหมาย 
 120 เป็นเลขอะตอมของอูนไบนิลเลียม
# 119
119 เป็น จำนวนธรรมชาติ อยู่ถัดจาก 118 (หนึ่งร้อยสิบแปด) และอยู่ก่อนหน้า 120 (หนึ่งร้อยยี่สิบ)

 ความหมาย 
 119 เป็นเลขอะตอมของอูนอูนเอนเนียม
# วัดเกตการาม (จังหวัดเชียงใหม่)
วัดเกตการาม ตั้งอยู่ที่ตำบลวัดเกต อำเภอเมืองเชียงใหม่ จังหวัดเชียงใหม่ ตั้งอยู่ใกล้กับถนนเลียบริมแม่น้ำปิง ซึ่งย่านนี้ถือเป็นสถานที่ท่องเที่ยวเชิงอนุรักษ์ของจังหวัดเชียงใหม่

วัดเกตการาม เป็นวัดเก่าแก่ของเมืองเชียงใหม่ สร้างในปี พ.ศ. 1971 สมัยพญาสามฝั่งแกน ย่านวัดเกตอยู่ริมฝั่งตะวันออกของแม่น้ำปิง ถือเป็นย่านเศรษฐกิจสำคัญของเชียงใหม่มาตั้งแต่อดีต ปัจจุบันย่านวัดเกตเป็นทั้งย่านที่อยู่อาศัย และย่านท่องเที่ยวทางวัฒนธรรมของเมืองเชียงใหม่

พิพิธภัณฑ์วัดเกตการามก่อตั้งขึ้นโดยความร่วมมือของศรัทธาวัดเกต เมื่อวันที่ 19 ธันวาคม พ.ศ. 2542 มีคณะกรรมการวัดเกตการามเป็นผู้ดูแล อาคารของพิพิธภัณฑ์แห่งนี้เคยเป็นกุฏิพระครูชัยศีลวิมล (พ.ศ. 2429 – 2500)  เรียกกันว่า "โฮงตุ๊เจ้าหลวง" การเข้าชมพิพิธภัณฑ์โดยปกติแล้ว คุณลุงจริน เบน ศรัทธาวัดทำหน้าที่ในการดูแล และต้อนรับเยี่ยมผู้ชม หากแต่ยามใดที่ไม่มีผู้ดูแลประจำอยู่ ณ ที่นั้น ผู้ต้องการเข้าชมสามารถที่จะกดกริ่ง เพื่อเรียกให้คนมาเปิดประตู   เมื่อสอบถามเจ้าอาวาสเพิ่มเติมได้ทราบว่า ก่อนที่จะจัดตั้งพิพิธภัณฑ์ คณะกรรมการวัดไปดูการจัดแสดงของพิพิธภัณฑ์วัดร้องเม็งมาก่อน และเห็นว่า ชุมชนวัดเกตการามมีวัตถุทางวัฒนธรรมที่สามารถจัดแสดงได้เช่นกัน จึงต้องการที่จะจัดตั้งเป็นพิพิธภัณฑ์ขึ้นมา เพื่อเก็บรักษาวัตถุที่มิได้ใช้ในชีวิตประจำวันในปัจจุบันแล้ว

วัดเกตการาม ได้รับการขึ้นทะเบียนโบราณสถาน เมื่อวันที่ 27 ตุลาคม พ.ศ. 2524

ภาพ

เกตการาม
หมวดหมู่:โบราณสถานในจังหวัดเชียงใหม่
# แจ็กสันวิลล์
แจ็กสันวิลล์ (อังกฤษ : Jacksonville, Florida) เป็นเมืองที่ใหญ่ที่สุดในรัฐฟลอริดา ประเทศสหรัฐอเมริกา ในปี พ.ศ. 2550 เป็นเมืองที่มีจำนวนประชากรมากเป็นอันดับที่ 12 ของประเทศ คือประมาณ 805,605 คน 

 เมืองพี่น้อง 
แจ็คสันวิลล์มีเมืองพี่น้องทั้งสิ้น 6 เมือง ได้แก่ 

  - บาเฮียบลังกา, อาร์เจนตินา 
  - มูร์มังสค์, รัสเซีย 
  - มาซาน, เกาหลีใต้ 
  - นองส์, ฝรั่งเศส 
  - ยิงโคว, จีน 
  - พอร์ตเอลิซาเบท, แอฟริกาใต้ 

 สถาปัตยกรรม 
Downtown Jacksonville มีเส้นขอบฟ้ากับอาคารที่สูงที่สุดเป็นธนาคารแห่งอเมริกาทาวเวอร์สร้างในปี 1990 เป็นศูนย์ Barnett ธนาคาร มีความสูง 617 ฟุต (188 เมตร) และรวม 42 ชั้น โครงสร้างที่มีชื่อเสียงอื่น ๆ รวม 37 ชั้นอาคาร Modis (รวมฐาน flared ที่โดดเด่นทำให้อาคารในการกำหนดเส้นขอบฟ้า Jacksonville), เดิม สร้างขึ้นในปี 1972-74 โดยอิสระชีวิตและ บริษัท ประกันอุบัติเหตุและ 28 ชั้น Riverplace Tower ซึ่งเมื่อแล้วเสร็จในปี 1967 เป็นสำเร็จรูปที่สูงที่สุดในโครงสร้างคอนกรีต - tensioned โพสต์ในโลก

ลำดับชื่อสถานที่ ที่อยู่ถนน ความสูงfeet / meters จำนวนชั้นชั้น ปีที่สร้าง 1 Bank of America Tower 50 North Laura Street 617 / 188 42 1990 2 Independent Square 1 Independent Drive 535 / 163 37 1974 3 AT&T Tower 301 West Bay Street 447 / 136 32 1983 4 The Peninsula at St. Johns Center 1401 Riverplace Boulevard 437 / 133 36 2006 5 Riverplace Tower 1301 Riverplace Boulevard 432 / 132 28 1967
# ภาษามักอินดี
ภาษามักอินดี (Mag-indi) หรือภาษาบาโลกา เป็นภาษากลุ่มซัมบัล มีผู้พูดราว 5,000 คน ใช้พูดในชุมชนชาวเอตาในเมืองซัมบาเลส และฟลอริดาบลังกา (รวมใน Nabuklod) และโปรัก และยังมีผู้พูดภาษานี้ใน Lumibao และ Maague-ague
# เดอะ เดียร์ ฮันเตอร์
เดอะ เดียร์ฮันเตอร์ (The Deer Hunter) เป็นภาพยนตร์อเมริกันแนวดรามา-สงคราม ที่ออกฉายในปี พ.ศ. 2521 กำกับการแสดงโดยไมเคิล ชิมิโน มีเนื้อหาเกี่ยวกับคนงานโรงงานถลุงเหล็กซึ่งเป็นชาวสลาฟ-อเมริกัน 3 คน ที่ชีวิตผลิกผันหลังเข้าร่วมรบในสงครามเวียดนาม บทบาททหารทั้ง 3 นาย นำแสดงโดย รอเบิร์ต เดอ นิโร, คริสโตเฟอร์ วอลเคน และ จอห์น ซาเวจ โดยมี จอห์น คาซาล, เมอรีล สตรีพ และ จอร์จ ซุนด์ซา รับบทบาทนักแสดงสมทบ กล่าวถึงอิทธิพลจากความรุนแรงของสงคราม ที่มีผลกระทบต่อสภาพจิตใจของอดีตทหารผ่านศึก ภาพยนตร์เรื่องนี้ได้รับรางวัลออสการ์ 5 สาขา รวมทั้งสาขาภาพยนตร์ยอดเยี่ยม และสาขาผู้กำกับภาพยนตร์ยอดเยี่ยม

เนื้อเรื่องของภาพยนตร์เรื่องนี้ สร้างมาจากบทภาพยนตร์ของ หลุยส์ อลัน การ์ฟิงเกิล ที่ชื่อว่า "The Man Who Came to Play" ซึ่งเป็นบทภาพยนตร์ที่ยังไม่เคยถูกนำมาใช้ มีเนื้อหาเกี่ยวกับเมืองลาสเวกัสและ รัสเซียนรูเล็ตต์ โดย ไมเคิล ดีลีย์ ที่เป็นโปรดิวเซอร์ได้ซื้อบทภาพยนตร์ดังกล่าวและว่าจ้าง ไมเคิล ชิมิโน และ เดริก วอชเบิร์น ให้เขียนและเรียบเรียงบทขึ้นใหม่ โดยให้เหตุการณ์เกิดขึ้นในสงครามเวียดนามรวมถึงมีการใช้รัสเซียนรูเล็ตต์ในเรื่อง

ภาพยนตร์เรื่องนี้ถ่ายทำที่เมืองพิตต์สเบิร์ก, คลีฟแลนด์ ในรัฐเพนซิลเวเนีย รัฐเวสต์เวอร์จิเนีย ฉากล่ากวาง ถ่ายทำที่อุทยานแห่งชาติในรัฐวอชิงตัน ฉากย่านโคมแดงในไซ่ง่อน ถ่ายทำที่ถนนพัฒนพงศ์ กรุงเทพ ฉากสงคราม ถ่ายทำที่อำเภอไทรโยค จังหวัดกาญจนบุรี และฉากสถานทูตสหรัฐในไซ่ง่อน ถ่ายทำที่โรงเรียนเซนต์คาเบรียล และสลัมคลองเตยpantip.comhttp://www.oknation.net/blog/sgalumni/2007/07/19/entry-1/comment

ฉากหนึ่งในเรื่องที่เป็นที่จดจำ คือฉากการเล่นรัสเชียนรูเลตต์ มีนักแสดงไทยอาวุโสร่วมแสดงด้วย คือ โป๋ เป่าปี่ ฉากนี้ได้รับการปกปิดต่อสื่อมวลชนในระหว่างการถ่ายทำ

ภาพยนตร์เรื่องนี้เป็นภาพยนตร์เรื่องสุดท้ายในชีวิตของ จอห์น คาซาล ซึ่งป่วยเป็นโรคมะเร็งกระดูก  โดยไมเคิล ชิมิโน ได้ปรับแผนการถ่ายทำให้ถ่ายฉากที่คาซาลร่วมแสดงก่อน และเมอรีล สตรีพ ขณะนั้นเป็นนักแสดงที่ยังไม่มีชื่อเสียง เป็นคู่หมั้นของคาซาล รับแสดงเรื่องนี้เพื่อจะได้อยู่ดูแลอย่างใกล้ชิด หลังการถ่ายทำไม่นาน จอห์น คาซาลก็เสียชีวิตUnfortunate Son: Remembering John Cazale's big-screen brilliance  Bruce Fretts, Entertainment Weekly, issue #696-697 Feb 21, 2003

 เรื่องย่อ 

 รางวัล 
 รางวัลออสการ์ ชนะเลิศ 5 รางวัล
 สาขาภาพยนตร์ยอดเยี่ยม
 สาขาผู้กำกับภาพยนตร์ยอดเยี่ยม
 สาขานักแสดงสมทบชายยอดเยี่ยม
 สาขาลำดับภาพยอดเยี่ยม
 สาขาบันทึกเสียงยอดเยี่ยม
 รางวัลลูกโลกทองคำ ชนะเลิศ 1 รางวัล
 สาขาผู้กำกับภาพยนตร์ยอดเยี่ยม
 รางวัลบาฟต้า ชนะเลิศ 2 รางวัล
 สาขาถ่ายภาพยอดเยี่ยม
 สาขาลำดับภาพยอดเยี่ยม
# กันดั้มเซนติเนล
กันดั้มเซนติเนล (ญี่ปุ่น:ガンダム・センチネル ;อังกฤษ:Gundam Sentinel) เป็นนิยายในกันดั้มซีรีส์ซึ่งใช้ศักราช Universal Century โดยเริ่มตีพิมพ์ในนิตยสาร Model Graphix ตั้งแต่เดือนกันยายน พ.ศ. 2530ถึงเดือนตุลาคม พ.ศ. 2531 ประพันธ์โดยมาซายะ ทาคาฮาชิและออกแบบเครื่องกลโดยฮาจิเมะ คาโทกิ

ในเดือนตุลาคม พ.ศ. 2532 นิตยสาร Model Graphix ได้ทำการรวมเล่มและเพิ่มดีไซน์ซึ่งไม่ได้ปรากฏในฉบับดั้งเดิมเข้าไปเป็นนิยายประกอบภาพถ่ายความยาว 320 หน้าโดยใช้ชื่อว่า Gundam Wars III: Gundam Sentinel -The Battle of Real Gundam- และในเดือนมิถุนายน พ.ศ. 2533ก็ได้รับการเรียบเรียงและตีพิมพ์เป็นนิยายอีกครั้งโดยใช้ชื่อว่า คำสารภาพของอลิซ

เนื้อเรื่องของกันดั้มเซนติเนลอยู่ในช่วงเวลาเดียวกับตอนท้ายของอะนิเมะ โมบิลสูทเซต้ากันดั้ม โดยตัวเอกของเรื่อง เรียว รูทซ์ เป็นสมาชิกของ หน่วยเฉพาะกิจอัลฟ่า ซึ่งตั้งขึ้นเพื่อกวาดล้างอดีตเจ้าหน้าที่ระดับสูงของสหพันธ์โลกซึ่งได้แยกตัวไปเป็นองค์กร นิวดีไซส์ (New Desides (มาจาก decision และ dissident) เพื่อสนับสนุนแนวคิดของทิทานส์ที่ให้สิทธิแก่มนุษย์โลกมากกว่าชาวอาณานิคม
# สถาปัตยกรรมภายใน
สถาปัตยกรรมภายในเป็นงานสถาปัตยกรรมสาขาหนึ่งที่แยกออกมาจาก  สถาปัตยกรรมหลัก (อาคาร) ความหมายของคำว่า  สถาปัตยกรรมภายใน จะมีความหมายใกล้เคียงกับคำว่า  "ออกแบบตกแต่งภายในและมัณฑนศิลป์"  ซึ่งมีความหมายค่อนข้างตรงตัวอยู่แล้ว สถาปัตยกรรมภายใน น่าจะหมายรวมถึง  "การก่อเกิดความงามที่ยังประโยชน์  แฝงความหมายแห่งศิลปกรรม จิตรกรรม  ประติมากรรม เพื่อตอบสนองการใช้งานของมนุษย์  ที่เป็นผู้ใช้สอยพื้นที่ว่างภายในอาคาร (space) มนุษย์กับสิ่งแวดล้อม (human and environment) โดยเกี่ยวโยงถึงการพิจารณาถึงระยะและขนาดเนื้อที่ต่างๆ  อันเกี่ยวข้องกับ สัดส่วนของมนุษย์ (human scale in architecture)   ความต้องการระยะและเนื้อที่ใช้สอยภายในอาคาร (human scale) อันจะเกี่ยวพันกับการ  ยืน  เดิน นั่ง  นอน   และการที่มนุษย์จะทำกิจกรรมต่างๆในพื้นที่ว่างของอาคาร   การที่จะออกแบบให้อาคารมีรูปแบบและพื้นที่เพื่อตอบสองการใช้งานของมนุษย์ โดยการเลือกใช้วัสดุต่างๆ  ตามคุณสมบัติมาใช้งานให้ก่อเกิดเป็นรูปร่าง  ทั้ง  พื้น  ผนัง  เพดาน  ทั้งสามมิติ และห่อหุ้มพื้นที่ว่างเอาไว้ให้มนุษย์ได้ใช้งาน  ทั้งจากร่างกาย  และสายตา  รวมถึงอารมณ์ ความรู้สึก  ผ่านรูปแบบ  สีสัน  ผิวสัมผัส (Texture)ของวัสดุต่างๆ  อาจหมายรวมให้กว้างไปถึงงานระบบต่างๆที่เข้ามามีส่วนร่วมกับการใช้อาคาร เช่น แสง สี เสียง และระบบวิศวกรรมที่เกี่ยวข้อง  ทั้งหลายที่กล่าวมาพอจะประกอบรวมกัน  เป็นคำว่า สถาปัตยกรรมภายใน ในยุคสมัยปัจจุบันได้ หรืออาจกล่าวสั้นๆได้คือ "การออกแบบพื้นที่ว่างภายในอาคาร (space) และการเลือกใช้วัสดุมาก่อสร้างเพื่อห่อหุ้มพื้นที่ว่างภายในอาคารเพื่อตอบสนองการใช้งานของมนุษย์(human scale) รวมถึงการประดับตกแต่ง ศิลปะแขนงต่างๆ (arts)"
"ถ้ากล่าวถึงการประกอบวิชาชีพสถาปัตยกรรมภายใน" ในประเทศไทยก็ให้ยึดถือเอาตามสภาสถาปนิก ถ้ากล่าวถึงความหมายแต่อย่างเดียวมิใช้การประกอบวิชาชีพควบคุม "ให้ยึดถือข้างต้นเป็นหลัก"

ในประเทศไทยสถาปัตยกรรมภายใน เป็นสาขาวิชาชีพควบคุม อยู่ภายใต้ สภาสถาปนิก คำจำกัดความของสถาปัตยกรรมภายในและมัณฑนศิลป์ ถูกระบุใน พรบ.สถาปนิก 2543 และ กฎกระทรวงว่าด้วยการกำหนดวิชาชีพสถาปัตยกรรมควบคุม พ.ศ. 2549 กฎกระทรวงการกำหนดวิชาชีพสถาปัตยกรรมควบคุม ปี 2549 ว่าหมายถึง "วิชาชีพสถาปัตยกรรมที่ใช้ศาสตร์และศิลป์ในการออกแบบเพื่อสร้างสรรค์องค์ประกอบทางกายภาพและสภาพแวดล้อมภายในอาคาร" สถาปนิกที่ออกแบบสถาปัตยกรรมภายใน สำหรับพื้นที่ภายในอาคารสาธารณะที่มีพื้นที่ตั้งแต่ 500 ตารางเมตรขึ้นไป ต้องมีใบอนุญาตประกอบวิชาชีพ มีสมาคมวิชาชีพของสถาปนิกภายใน ชื่อ สมาคมมัณฑนากรแห่งประเทศไทย หรือ TIDA (Thailand Interior Designers' Association)
# พลับพลึง
พลับพลึง  เป็นพรรณไม้ล้มลุกขึ้นเป็นกอ และมีหัวอยู่ใต้ดิน พบได้ในจีน, ฮ่องกง, อินเดีย และ ญี่ปุ่น มีชื่อพื้นเมืองอื่น ๆ คือ ว่านชน (ภาคอีสาน)'พลับพลึง'เป็นมากกว่าไม้ประดับ, ลิลัว (ภาคเหนือ), พลับพลึง (ภาคกลาง), วิรงรอง (ชวา)วิรงรอง จากสนุกดอตคอม ในใบและหัวพลับพลึงมีสารไลโคริน รับประทานจะทำให้อาเจียน ท้องร่วงอย่างแรงเศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552

 ลักษณะทั่วไป 
พลับพลึงเป็นพรรณไม้ล้มลุกขึ้นเป็นกอ และมีหัวอยู่ใต้ดิน ลำต้นกลมมีความกว้างประมาณ 15 ซม. และยาวประมาณ 30 ซม.ใบจะออกรอบ ๆ ลำต้น ลักษณะใบแคบยาวเรียว ใบจะอวบน้ำ ขอบใบจะเป็นคลื่น ตรงปลายใบจะแหลม ใบจะมีความยาวประมาณ 1 เมตร และกว้างประมาณ 10-15 ซม. ดอกจะออกเป็นช่อ ตรงปลายจะเป็นกระจุกมีประมาณ 12-40 ดอก ตอนดอกยังอ่อนอยู่จะมีกาบเป็นสีเขียวอ่อน ๆ หุ้มอยู่ 2 กาบ ก้านช่อดอกจะมีความยาวประมาณ 90 ซม. ดอกมีความยาวประมาณ 15 ซม. กลีบดอกจะเป็นสีขาว และมีกลิ่นหอม เกสรตัวผู้จะมีอยู่ 6 อัน ติดอยู่ที่หลอดดอกตอนโคน ตรงปลายเกสรมีลักษณะเรียวแหลมยาวเป็นสีแดง โคนเป็นสีขาว ส่วนอับเรณูนั้น จะเป็นสีน้ำตาล ผลเป็นสีเขียวอ่อน และผลค่อนข้างกลม

 สรรพคุณทางยา 
 ใบ  คนโบราณจะรู้กันดีว่าสามารถนำมารักษาอาการปวดเมื่อย กล้ามเนื้ออักเสบ คลายเส้น แก้อาการฟกช้ำปวดบวมได้ และยังสามารถนำไปใช้กับคุณแม่ที่เพิ่งคลอด หรืออยู่ไฟได้ โดยเอามาประคบหน้าท้อง ทำให้มดลูกเข้าที่อยู่ตัว น้ำคาวปลาแห้ง ขจัดไขมันส่วนเกิน และขับของเสียต่าง ๆ ออกจากร่างกายคุณแม่ที่เพิ่งคลอดได้ด้วย นอกจากนั้นยังมีสรรพคุณเป็นยาบำรุงกำลัง ขับเสมหะ เป็นยาระบาย ทำให้คลื่นเหียนอาเจียน รักษาโรคเกี่ยวกับทางเดินปัสสาวะและน้ำดี
 เมล็ด  สามารถขับเลือดประจำเดือนให้ออกมาให้หมดได้
 ราก  สามารถนำมาตำแล้วพอกแผลก็ได้
# ไมแอมี
ไมแอมี  เป็นมหานครชายฝั่ง ตั้งอยู่ทางตะวันออกเฉียงใต้ของรัฐฟลอริดาในสหรัฐ โดยเป็นเมืองที่มีประชากรมากที่สุดเป็นอันดับ 3 บนชายฝั่งตะวันออกของสหรัฐ และเป็นเมืองที่ใหญ่เป็นอันดับ 7 ของประเทศ เมืองนี้ยังมีตึกระฟ้ามากเป็นอันดับ 3 ในสหรัฐ โดยมีมากกว่า 300 ตึก ซึ่งในจำนวนนี้ 55 ตึกมีความสูงมากกว่า 491 ฟุต (150 ม.)

ไมแอมีเป็นศูนย์กลางสำคัญด้านการเงิน การพาณิชย์ วัฒนธรรม ศิลปะ และการค้าระหว่างประเทศ และยังมีชื่อเล่นว่า "เมืองหลวงแห่งลาตินอเมริกา" เนื่องจากเป็นหนึ่งในเมืองของชนกลุ่มน้อยที่ใหญ่ที่สุดในสหรัฐ โดยประชากรกว่า 72.7% มีเชื้อสายฮิสแปนิกและลาตินhttps://www.census.gov/quickfacts/fact/table/miamicityflorida/PST045219

นอกจากนี้ยังมีท่าเรือสำราญที่พลุกพล่านที่สุดในโลกทั้งในด้านผู้โดยสารและสายการเดินเรือ โดยมีการเรียกตัวเองว่าเป็น "เมืองหลวงแห่งเรือสำราญของโลก" รวมถึงยังเป็นศูนย์กลางการท่องเที่ยวที่สำคัญสำหรับนักท่องเที่ยวจากต่างประเทศ โดยเป็นจุดหมายปลายทางยอดนิยมอันดับที่ 2 ของประเทศรองจากมหานครนิวยอร์ก
# บ้านชินประชา
บ้านชินประชา เป็นบ้านที่สร้างขึ้นตามแบบสถาปัตยกรรมจีน-โปรตุเกส ตั้งอยู่ที่ถนนกระบี่ ตำบลตลาดเหนือ อำเภอเมืองภูเก็ต จังหวัดภูเก็ต มีอายุกว่า 100 ปี ภายในมีภาพถ่ายและเครื่องครัวโบราณ

ประวัติ
บ้านชินประชาได้เริ่มทำการก่อสร้างขึ้นเมื่อ พ.ศ. 2466 โดยพระพิทักษ์ชินประชา (ตันม่าเสียง) ซึ่งมีบิดาชื่อ หลวงบำรุงจีนประเทศ (ตันเนียวยี่) เป็นชาวฮกเกี้ยนที่ได้รับราชการทหารในประเทศจีน ต่อมาบิดาท่านได้เดินทางมายังมาเลเซีย ตันม่าเสียงเป็นผู้สร้างบ้านหลังนี้ขึ้นเมื่อ พ.ศ. 2426 ในเกาะภูเก็ต เมื่ออายุได้ 20 ปี ท่านได้เริ่มก่อสร้างบ้านหลังนี้ขึ้นตามสถาปัตยกรรมจีน-โปรตุเกส (หรือที่เรียกว่า อังม่อเหลา) เป็นหลังแรกของจังหวัดภูเก็ต
# โยคะ
โยคะ  เป็นกลุ่มของการปฏิบัติหรือการประพฤติทางกาย จิตใจ และจิตวิญญาณ โดยมีต้นกำเนิดในประเทศอินเดียสมัยโบราณ โยคะมีอยู่ด้วยกันหลายสำนักซึ่งมีการปฏิบัติและเป้าหมายต่างกันไป ทั้งในศาสนาฮินดู ศาสนาพุทธ และศาสนาเชนDenise Lardner Carmody, John Carmody (1996), Serene Compassion. Oxford University Press US. p. 68.Stuart Ray Sarbacker, Samādhi: The Numinous and Cessative in Indo-Tibetan Yoga. SUNY Press, 2005, pp. 1–2.Tattvarthasutra [6.1], see Manu Doshi (2007) Translation of Tattvarthasutra, Ahmedabad: Shrut Ratnakar p. 102
# เอช. จี. เวลส์
เฮอร์เบิร์ต จอร์จ เวลส์ หรือ เอช. จี. เวลส์   (21 กันยายน ค.ศ. 1866 - 13 สิงหาคม ค.ศ. 1946) เป็นนักเขียนนวนิยายแนววิทยาศาสตร์ ที่สำคัญได้แก่ 
 The Time Machine (ค.ศ. 1895)
 The Island of Doctor Moreau (ค.ศ. 1896)
 The Invisible Man (ค.ศ. 1897)
 The War of the Worlds (ค.ศ. 1898)
 The Outline of History (ค.ศ. 1920) 
 The Shapes of Things to Come (ค.ศ. 1933)

ชีวิตในวัยเด็ก

เฮอร์เบิร์ต จอร์จ เวลส์ เกิดที่บ้านแอตเลิส, ถนนไฮสตรีทที่ 46, บรอมลี่ย์, ในมณฑลเคนท์  เมื่อ 21 กันยายน 1866  คนในครอบครัวเรียกเขาว่า "เบอร์ดี้" (Bertie), เขาเป็นลูกคนที่สี่และคนสุดท้ายของโจเซฟ แวลส์ (Joseph Wells) (อดีตชาวสวนในประเทศ, และในขณะเดียวกันก็เป็นเจ้าของร้านและเป็นนักคริกเกตมืออาชีพ) และเซราห์ เนียล (Sarah Neal) ภรรยาของเขา (อดีตคนรับใช้ในบ้าน (domestic servant)) ซึ่งได้รับมรดกสืบทอดที่จะอนุญาตให้ครอบครัวในอันที่จะได้มีร้านค้าขายซึ่งทำให้พวกเขาได้ทำการค้าขายสินค้าและเครื่องกีฬากับประเทศจีน, แม้ว่ามันจะไม่ประสบความสำเร็จ: กับสภาพสินค้าในร้านที่เก่าและล้าสมัย, และสถานที่ตั้งก็อยู่ในทำเลที่ไม่ดี  โจเซฟ แวลส์นั้นมีการบริหารจัดการร้านในลักษณะที่จะทำให้ได้รับรายได้ไม่พอเพียง, แต่รายรับส่วนน้อยของมันมาจากร้านและเขาได้รับในปริมาณที่ไม่คงที่ของเงินจากการเล่นคริกเก็ตระดับมืออาชีพสำหรับทีมเขตเคนท์